המסחר בוול סטריט ננעל היום בעליות שערים על רקע עדותו של יו"ר הפד בן ברננקי בפני ועדה של הקונגרס האמריקאי. המסחר הושפע מאוד גם מהכנס של אפל בו הציגה את החידוש האחרון שלה: מכשיר האייפון 4S.
כשעה לפני נעילת יום המסחר דיווח הפיננשל טיימס כי האיחוד האירופי שוקל תוכנית חדשה, שבמסגרתה יחוזק ההון של הבנקים לשם הבטחת יציבותם. גורמים בשוק מייחסים את ההודעה הזו לשינוי המגמה בוול סטריט.
יו"ר הפד, בן ברננקי, אמר היום בעדותו בפני הקונגרס כי הבנק המרכזי מוכן לנקוט בצעדים נוספים להאצת הצמיחה. "הפד ימשיך לעקוב מקרוב אחר ההתפתחויות הכלכליות והוא מוכן לנקוט בפעולות נוספות ככל שיידרש, כדי לקדם התאוששות כלכלית איתנה יותר בהקשר של יציבות מחירים", אמר ברננקי.
מאוחר יותר אמר ברננקי במסגרת נאומו כי הבנק המרכזי בארה"ב שוקל השקת תוכנית הלוואות חדשה כדי למנוע מחנק נזילות בשווקים.
גולדמן זאקס חתך היום את תחזית הצמיחה העולמית שלו לשנה ולשנה הבאה. הבנק צופה מיתון בגרמניה וצרפת לאחר שכלכלת אירופה תיעצר וכן סכנה להתכווצות הכלכלה בארה"ב. הכלכלה העולמית תצמח לפי הבנק ב-3.8% השנה וב-3.5% ב-2012, בהשוואה לתחזיות קודמות לצמיחה של 3.9% ב2011 ו-4.2% בשנה הבאה, כך כתבו כלכלני בנק ההשקעות ז'אן האטזיוס ודומיניק ווילסון. בנק ההשקעות הוריד את היום בדו"ח נפרד גם את תחזית הצמיחה באסיה כולל יפן.
המשקיעים ממשיכים לחשוש מהמשבר בגוש היורו שמוביל לירידות שערים חדות בבורסות אירופה. אתמול הודיעה ממשלת פינלנד כי שרי האוצר של אירופה הסכימו לספק ערבויות להלוואות ליוון, כאשר היום נרמז כי מחזיקי האג"ח הפרטיים של יוון יאלצו לספוג הפסד רב יותר. פינלנד דרשה ערבויות בתמורה למימון יוון מוכת החוב למרות שחברות אחרות בגוש היורו דחו עסקה מוקדמת בין שתי המדינות. הממשלה הודיעה כי מודל הערבות זמין בעיקרון לכל מדינות אירופה. "הערבות מקטינה את הסיכון עבור משלם המסים בפינלנד בחבילת חילוץ חדשה ליוון", נכתב בהודעה. "הערבות תיווצר באופן הדרגתי באמצעות הפקדות לחשבון נפרד שם היא תושקע כולה באג"ח בטוחות בדירוג AAA".
וול סטריט ננעלה אתמול בירידות חדות אחרי שחששות לגבי יוון האפילו על נתוני מאקרו חיוביים. דאו ג'ונס ירד ב-2.4%, נאסד"ק נחלש ב-3.3% ו-S&P 500 איבד 2.9%. מדד הייצור של ה-ISM עלה מעבר לתחזיות המוקדמות אך המשקיעים התרכזו בחשש לחדלות פירעון של יוון לאחר ששרי האוצר של גוש היורו לא הגיעו להחלטה לגבי לוח זמנים לחבילת חילוץ שנייה למדינה. בבורסות אסיה התנהל המסחר בירידות שערים בהובלת מניות הבנקים.
התשואה על אג"ח אמריקאי ל-30 שנה צנחה אמש לשפל של כמעט שלוש שנים. לאחר שהפדרל ריזרב רכש אג"ח לטווח ארוך בהיקף של 2.5 מיליארד דולר התשואה נפלה ב-0.18% ל-2.74%; זוהי הרמה הנמוכה ביותר מאז ינואר 2009.
הזמנות ממפעלים בארצות הברית נפלו ב-0.2% באוגוסט ל-451 מיליארד דולר, כך מסר משרד המסחר האמריקאי. תחזיות האנליסטים ציפו לירידה עמוקה יותר של ,.3%. זאת לאחר שביולי נרשמה עלייה של 2.1%.
אפל	חשפה הערב את הגרסה החדשה של האייפון, הטלפון החכם הפופולרי מתוצרתה. לפי הערכות שפורסמו לפני תחילת האירוע, מדובר בשדרוג המשמעותי ביותר עבור האייפון מאז חשיפתו לפני קרוב לחמש שנים.
דויטשה בנק הוריד את תחזית הרווח השנתית לשנה, הודיע כי יפטר 500 עובדים וכן כי יספוג הפסדים נוספים על החזקותיו באג"ח של יוון, מה שגרם לירידה במניות הבנק ומשליך גם על יתר מניות הבנקים באירופה וארה"ב וביניהם ג'יי.פי מורגן. מורגן סטנלי, גולדמן זאקס, סיטי	ואחרות.
לפני כשבועיים הודיעה הנהלת יאהובמכתב לעובדים כי היא מעמידה את החברה למכירה, ומאז גובר העניין ברכישתה. מנכ"ל עליבאבא הסינית, ג'ק מא, אמר בסוף השבוע לסטודנטים בסטנפורד כי הוא "מעוניין מאד" ברכישה – אך אמש ה"ניו יורק טיימס" דיווח שיתכן והקונים לא יודעים בדיוק מה יקבלו.
נראה כי בסיסקו	מרוצים מהתהפוכות ביריבה HP: במסמך פנימי שהעביר בכיר בחברה נכתב כי על פי ההערכות, יציאתה של HP מתחום המחשוב האישי תגרום לה לנזק רב בשורת הרווח ותביא לעלייה במחירים בכל שאר הסגמנטים של פורטפוליו המוצרים שלה.
סוכנות הדירוג מוד'יס ו-S&P 500 הציבו סימני שאלה סביב היכולת של מפעילת קידוחי הגז והנפט האמריקאית ATP, לשלם את איגרות החוב שלה בסכום של 1.5 מיליארד דולר. מדובר באג"ח אשר הונפק על ידי החברה יום לפני דליפת הנפט הגדולה במפרץ מקסיקו לפני כשנה וחצי.
פוינטרתספק פתרונות לניהול ציי רכב לחברה בברזיל במסגרת הסכם של למעלה מ-3.2 מיליון דולר.
רדוור, המספקת שירותי מחשוב ענן הודיעה היום (ג') כי הדירקטוריון שלה החליט על תוכנית לרכישה חוזרת של מניות תמורת 20 מיליון דולר.